smcproject/ml-wiki-sentences huggingface dataset:
മഞ്ഞളിൽ അടങ്ങിയിട്ടുള്ള കുർക്കുമിൺ ( Curcumin )എന്ന പദാർഥത്തിന് കാൻസറിനെ പ്രതിരോധിക്കാൺ കഴിവുണ്ടെന്ന് തെളിയിക്കപ്പെട്ടിട്ടുണ്ട് .
ഭാരതത്തിലെ പല ചടങ്ങുകളിലും അനുഷ്ഠാനങ്ങളിലും മഞ്ഞൾ ഉപയോഗിക്കാറുണ്ട്.
മഞ്ഞളിന്റെ പേരുകൾ
സംസ്കൃതം- ഹരിദ്ര ഇംഗ്ലീഷ് : ടർമറിക് തമിഴ്: മഞ്ചൾ (മഞ്ഞൾ ) മലയാളം: മഞ്ഞൾ ഒറിയ : ഹാൽഡി കന്നഡ : അരിസിന ഗുജറാത്തി : ഹൽദാർ പഞ്ചാബി : ഹാൽഡ് ഹിന്ദി : ഹൽദി ഉർദു = ബല്‌ദി അറബി= കുർകും സ്പാനിഷ്‌= കർചുമ curcuma ഫ്രഞ്ച്= Le curcuma ജർമൻ= കുര്കുമാ Kurkuma ഡച്ച് =കുര്കുമ (curcuma) കൃഷിരീതി
ചെറിയ ചിനപ്പുകളാണ്‌ നടിൽ വസ്തുവായി തിരഞ്ഞെടുക്കുന്നത്.
തടങ്ങളിൽ വിത്തുകൾ നടാവുന്നതാണ്‌.
തടങ്ങൾക്ക് 1.2 മീറ്റർ വീതിയും മൂന്ന് മീറ്റർ നീളവും 25 സെന്റീ മീറ്റർ ഉയരവും ആകാവുന്നതാണ്‌.
തടങ്ങൾ തമ്മിൽ ഇടയകലം 40 സെന്റീമീറ്റരും ആയിരിക്കണം.
ൊരേക്കറിൽ കൃഷിചെയ്യുകയാണെങ്കിൽ ഏക്കറിന്‌ 60 കിലോഗ്രാം റോക്ക് ഫോസ്ഫറസും 20 കിലോഗ്രാം മ്യൂറിയേറ്റ് ഓഫ് പൊട്ടാഷും എന്നീ രാസവളങ്ങൾ അടിവളമായി ചേർക്കേണ്ടതുണ്ട്.
20 X 30 സെന്റീമീറ്റർ അകലത്തിൽ ചെറുകുഴികളെടുത്ത് വിത്ത് നടാവുന്നതാണ്‌.
തുടർന്ന് കുഴികളിൽ ചാണകപ്പൊടി നിറച്ച് മുക്കാലിഞ്ച് കനത്തിൽ മണ്ണിട്ടുമൂടി പച്ചിലകൊണ്ട് പുതയിടുക പ്രധാന ഇനങ്ങൾ സുഗുണ പ്രഭ പ്രതിഭ കാന്തി ശോഭ സോണ വർണ്ണ രസാദി ഗുണങ്ങൾ
രസം			:തികതം, കടു
ഗുണം		:ലഘു, രൂക്ഷം
വീര്യം			:ഉഷ്ണം
വിപാകം		:കടു ഔഷധയോഗ്യ ഭാഗം
പ്രകന്ദം, ഇല ഉപയോഗങ്ങൾ പ്രാചീന കാലം മുതലേ പ്രചാരത്തിലിരുന്ന ഒരു മസാല വ്യഞ്ജനമാണ് മഞ്ഞൾ.
ഹിന്ദുക്കൾ മതസംബന്ധമായ പല ആവശ്യങ്ങൾക്കും മഞ്ഞൾ ഉപയോഗിച്ചു വരുന്നു.
പ്രസവിച്ച സ്ത്രീകൾക്ക് പച്ചമഞ്ഞളും നാട്ടുമാവിന്റെ തൊലിയും ചേർത്ത് വെള്ളം തിളപ്പിച്ച് കുളിക്കാൻ നല്കുന്നത് കേരളത്തിൽ പരമ്പരാഗതമായി ഉള്ള രീതിയാണ് വിഷ ജന്തുക്കളുടെ കടി, ഉദരപ്പുണ്ണ്, കുഴിനഖം, മുറിവ്, പഴുപ്പ് എന്നിങ്ങനെ പല രോഗങ്ങൾക്കും മഞ്ഞൾ ഉപയോഗിക്കാറുണ്ട്.
സൗന്ദര്യസം‌വർദ്ധക, ലേപന സംബന്ധമായ ഉപയോഗങ്ങളും ഇതിനുണ്ട് ആയുർവേദവിധിപ്രകാരമുള്ള പല ഔഷധങ്ങളുടെയും നിർമ്മാണത്തിൽ മഞ്ഞൾ പച്ചയ്ക്കും ഉണക്കിയും ഉപയോഗിച്ചുവരുന്നു.
പരുത്തി , സിൽക്ക് മുതലായവയ്ക്ക് നിറം കൊടുക്കുന്നതിനും മഞ്ഞൾ ഉപയോഗിച്ചുവരുന്നു.
ഇതും കാണുക കസ്തൂരിമഞ്ഞൾ ചിത്രശാല മഞ്ഞളിന്റെ ചിത്രങ്ങൾ മഞ്ഞൾച്ചെടി മഞ്ഞൾ മഞ്ഞളിന്റെ പൂവ് മഞ്ഞൾ മഞ്ഞൾപ്പൊടി അവലംബം 1 2 കർഷകശ്രീ മാസിക.
താൾ 35.
1 2 ഔഷധ സസ്യങ്ങൾ, ഡോ. നേശമണി, കേരള ഭാഷ ഇൻസ്റ്റിറ്റ്യൂട്ട് ↑ ഒരു സംഘം ലേഖകർ രചിച്ച “കേരളത്തിലെ സുഗന്ധമസാലവിളകൾ“ Curcuma longa എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മഞ്ഞൾവള്ളി ഇംഗ്ലീഷ് വിലാസം https://ml.wikipedia.org/wiki/Combretum_latifolium
മരങ്ങളിൽ 30 മീറ്ററോളം ഉയരത്തിൽ പടർന്നു കയറുന്ന ഇന്ത്യൻ വംശജനായ ഒരു വള്ളിച്ചെടിയാണ് മഞ്ഞൾവള്ളി .
( ശാസ്ത്രീയനാമം : Combretum latifolium ) .
ഏഷ്യയിലെങ്ങും കാണാറുണ്ട് .
അവലംബം പുറത്തേക്കുള്ള കണ്ണികൾ രൂപവിവരണം വിക്കിസ്പീഷിസിൽ Combretum latifolium എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Combretum latifolium എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മടക്കിമല Madakkimala Madakkimala
വയനാട്ജില്ലയിലെ വൈത്തിരി താലൂക്കിലെ കമ്പളക്കാടിന് അടുത്ത് മുട്ടിൽ പഞ്ചായത്തിൽ സ്ഥിതി ചെയ്യുന്ന ഒരു ഗ്രാമമാണ് മടക്കിമല .
മടക്കി മലയിൽ ഒരു പ്രാഥമിക വിദ്യാഭ്യാസ സ്ഥാപനവും ( ജി എൽ പി എസ് മടക്കിമല ) ഒരു പള്ളിയും ഒരു അമ്പലവും ഒരു ബാങ്കും ഒരു വായന ശാലയും ഉണ്ട്.
വയനാട് മെഡിക്കൽ കോളേജിന് വേണ്ടി ആദ്യം തീരുമാനിച്ച സ്ഥലം മടക്കിമല ആണ്, പക്ഷെ പരിസ്ഥിതിലോല മേഖല ആയതിനാൽ ഈ പ്രദേശം മെഡിക്കൽ കോളേജിന് അനുയോജ്യമല്ല എന്ന കാരണത്താൽ  അത് ചേലോട് എസ്റ്റേറ്റ് ഭൂമിയിലേക്ക് മാറ്റുമെന്ന് പറഞ്ഞു.
ബോയ്സ് ടൗണിന് സമീപത്തെ ഭൂമിയിൽ മെഡിക്കൽ കോളേജ് ഉണ്ടാക്കും എന്ന് സർക്കാർ പറയുന്നു.
മഞ്ഞുമല ശകലങ്ങൾ ആർട്ടിക് സമുദ്രത്തിലെ ഒരു മഞ്ഞുമല ശകലം 2015ൽ നാസ ചിത്രീകരിച്ച ഗ്രീൻലാൻഡിലെ മഞ്ഞുമലകളുടെ കഷ്ണങ്ങൾ
15 മീറ്ററിലധികം നീളമുള്ള ശുദ്ധജല ഹിമത്തിന്റെ ഒരു കഷണമാണ് മഞ്ഞുമല ശകലങ്ങൾ , അത് ഒരു ഹിമാനിയിൽ നിന്നോ ഐസ് ഷെൽഫിലോ നിന്നോ തകർന്ന് തുറന്ന  (ഉപ്പ്) വെള്ളത്തിൽ സ്വതന്ത്രമായി പൊങ്ങിക്കിടക്കുന്നു.
ഇങ്ങനെ പൊങ്ങിക്കിടക്കുന്ന ഹിമപാതത്തിൽ നിന്ന് ഉരുത്തിരിഞ്ഞ ഐസിന്റെ ചെറിയ കഷ്ണങ്ങളെ "ഗ്രോളേഴ്സ്" അല്ലെങ്കിൽ "ബെർജി ബിറ്റുകൾ" എന്ന് വിളിക്കുന്നു.
1912-ൽ ടൈറ്റാനിക് കപ്പൽ ഇത്തരം മഞ്ഞുമല കഷ്ണത്തിൽ തട്ടി തകർന്നത് 1914-ൽ ഇന്റർനാഷണൽ ഐസ് പട്രോളിൻ്റെ രൂപീകരണത്തിന് കാരണമായി.
ഒരു മഞ്ഞുമലയുടെ ഭൂരിഭാഗവും ഉപരിതലത്തിന് താഴെയാണ്, ഇത് കാണാത്ത ഒരു വലിയ പ്രശ്നത്തിന്റെ ഒരു ചെറിയ ഭാഗം ചിത്രീകരിക്കാൻ " മഞ്ഞുമലയുടെ അഗ്രം " എന്ന പ്രയോഗത്തിലേക്ക് നയിച്ചു.
മഞ്ഞുമലകളുടെ കഷ്ണങ്ങൾ ഗുരുതരമായ സമുദ്ര അപകടമായി കണക്കാക്കപ്പെടുന്നു.
മഞ്ഞുമലകൾക്ക് വലിപ്പത്തിലും ആകൃതിയിലും കാര്യമായ വ്യത്യാസമുണ്ട്.
ഗ്രീൻലാൻഡിലെ ഹിമാനികളിൽ നിന്ന് ഉത്ഭവിക്കുന്ന മഞ്ഞുമലകൾ പലപ്പോഴും ക്രമരഹിതമായ ആകൃതിയിലാണ് ഉണ്ടാകുന്നത്, അന്റാർട്ടിക് ഐസ് ഷെൽഫുകൾ പലപ്പോഴും വലിയ പട്ടിക (ടേബിൾ ടോപ്പ്) മഞ്ഞുമലകൾ ഉത്പാദിപ്പിക്കുന്നു.
B-15 എന്ന് പേരിട്ടിരിക്കുന്ന സമീപകാല ചരിത്രത്തിലെ ഏറ്റവും വലിയ മഞ്ഞുമല, ഏകദേശം 300 by 40 kilometres (186 by 25 mi) അളവാണ് 2000-ലാണ് ഇത് കണ്ടെത്തിയത് 335 by 97 kilometres (208 by 60 mi) വലിപ്പമുള്ള അന്റാർട്ടിക്ക് ടാബ്ലർ മഞ്ഞുമലയാണ് റെക്കോർഡിലെ ഏറ്റവും വലിയ മഞ്ഞുമല.
150 miles (240 km) 1956 നവംബർ 12-ന് USS ഗ്ലേസിയർ വഴി തെക്കൻ പസഫിക് സമുദ്രത്തിലെ സ്കോട്ട് ദ്വീപിന്റെ പടിഞ്ഞാറ്.
ഈ മഞ്ഞുമല ബെൽജിയത്തേക്കാൾ വലുതായിരുന്നു.
മഞ്ഞുമ്മൽ ബോയ്സ്
ചിദംബരം രചനയും സംവിധാനവും നിർവ്വഹിച്ച് 2024-ൽ പുറത്തിറങ്ങിയ ഒരു ഇന്ത്യൻ മലയാളം -ഭാഷാ ത്രില്ലർ ചിത്രമാണ് മഞ്ഞുമ്മൽ ബോയ്സ് .
പറവ ഫിലിംസിന് വേണ്ടി ബാബു ഷാഹിർ, സൗബിൻ ഷാഹിർ , ഷോൺ ആൻ്റണി എന്നിവർ ചേർന്നാണ് ഇത് നിർമ്മിച്ചത് .
ഒരു യഥാർത്ഥ സംഭവത്തെ അടിസ്ഥാനമാക്കിയുള്ള കഥയാണിതിൽ.
ഒരു കൂട്ടം സുഹൃത്തുക്കളെ ചുറ്റിപ്പറ്റിയുള്ള കഥയിൽ ഒരാൾ ഗുണ ഗുഹയ്ക്കുള്ളിൽ കുടുങ്ങിയപ്പോൾ അവരുടെ അവധിക്കാലം അപ്രതീക്ഷിത വഴിത്തിരിവിലേക്ക് മാറുന്ന കഥയാണ് സിനിമ പറയുന്നത്.
സൗബിൻ ഷാഹിർ , ശ്രീനാഥ് ഭാസി , ബാലു വർഗീസ്, ഗണപതി എസ് പൊതുവാൾ, ലാൽ ജൂനിയർ, ദീപക് പറമ്പോൽ , അഭിരാം രാധാകൃഷ്ണൻ, അരുൺ കുര്യൻ, ഖാലിദ് റഹ്മാൻ , ചന്തു സലിംകുമാർ, വിഷ്ണു രഘു എന്നിവർ നേതൃത്വം നൽകുന്ന ഒരു സംഘമാണ് ചിത്രത്തിൽ അഭിനയിക്കുന്നത്.
സുഷിൻ ശ്യാം ആണ് സംഗീതം ഒരുക്കിയത്.
2023 ജനുവരിയിൽ കൊടൈക്കനാലിൽ ആരംഭിച്ച ഷൂട്ടിംഗ് ഒന്നിലധികം ഷെഡ്യൂളുകളിലായി 101 ദിവസങ്ങൾക്ക് ശേഷം സമാപിച്ചു.
കൊച്ചിയിലെ ഒരു ആർട്സ് ക്ലബ്ബിലെ ഒരു കൂട്ടം സുഹൃത്തുക്കൾ തമിഴ്നാട്ടിലെ കൊടൈക്കനാലിലേക്ക് ഒരു യാത്ര പോകുന്നു.
അവർ കൊടൈക്കനാൽ പര്യവേക്ഷണം ചെയ്തു, പോകുന്നതിന് മുമ്പ്, ഒരു സുഹൃത്ത് ഗുണ ഗുഹയെക്കുറിച്ച് പറയുന്നു.
ഗുണ എന്ന കമൽ ഹാസൻ അഭിനയിച്ച സിനിമ ചിത്രീകരിച്ച സ്ഥലമാണിത്.
മദ്യപിച്ച് ലക്കുക്കെട്ട അവർ ഈ ഗുണ ഗുഹയ്ക്ക് (ഡെവിൾസ് കിച്ചൺ) സമീപം എത്തുന്നു.
അവർ ഈ ഗുഹയിൽ കൂടുതൽ പര്യവേക്ഷണം ചെയ്യുന്നു.
ഒരു ഘട്ടത്തിൽ എത്തുമ്പോൾ, തങ്ങളുടെ ക്ലബ്ബിന് സമീപമുള്ള പാറകളിൽ മറ്റൊരു ഗ്രൂപ്പിൻ്റെ പേര് കണ്ടതിന് ശേഷം ഗുഹയ്ക്കുള്ളിലെ പാറകളിൽ "മഞ്ഞുമ്മൽ ബോയ്സ്" എന്ന് അവരുടെ ഗ്രൂപ്പിൻ്റെ പേര് എഴുതാൻ തീരുമാനിക്കുന്നു.
മറ്റുചിലർ കൂടുതൽ പര്യവേക്ഷണം ചെയ്തുകൊണ്ട് അങ്ങോട്ടും ഇങ്ങോട്ടും അലഞ്ഞുതിരിയുന്നു.
ചുവരിൽ എഴുതിയ ശേഷം, ബാക്കിയുള്ളവരെ കാണിക്കാൻ അവർ വിളിക്കുന്നു, തുടർന്ന് സുഹൃത്തുക്കളിൽ ഒരാൾ സുഭാഷ് ( ശ്രീനാഥ് ഭാസി അവതരിപ്പിക്കുന്നു) 2006 എന്ന് കൂടി എഴുതുവാൻ പറഞ്ഞു കൊണ്ട് പാറയിലേക്ക് നീങ്ങുന്നു.
എന്നാൽ അവൻ നിലത്തു ഇലകളാൽ മൂടിയ ദ്വാരത്തിലേക്ക് വീഴുന്നു.
എല്ലാവരും പരിഭ്രാന്തരായി, എന്താണ് സംഭവിച്ചതെന്ന് അറിയാൻ അടുത്തേക്ക് വരുന്നു.
ആദ്യം അവനെ കണ്ടില്ല, അവൻ അവരെ കളിയാക്കുകയാണെന്ന് അവർ കരുതി.
എന്നാൽ സാഹചര്യത്തിൻ്റെ ഗൗരവം അവർ മനസ്സിലാക്കുകയും അതൊരു ആഴത്തിലുള്ള കുഴിയുമാണെന്ന്  തിരിച്ചറിയുകയും ചെയ്യുന്നു.
അവനെ വിളിക്കാൻ ശ്രമിച്ചു, പക്ഷേ പ്രതികരണമൊന്നും ഉണ്ടായില്ല, അതിനാൽ അവരിൽ ചിലർ സഹായം തേടി തിരികെ ഓടി.
ഗുണ ഗുഹകളുടെ പ്രവേശന കവാടത്തിലുള്ള ഒരു കടയിൽ എത്തുമ്പോൾ, അവർ കടയിലെ മനുഷ്യനെ (ഗുഹാ പ്രദേശത്തേക്ക് പോകുന്നതിനുമുമ്പ് അവർ കണ്ടുമുട്ടുന്ന) എന്താണ് സംഭവിച്ചതെന്നും സഹായം ആവശ്യമാണെന്നും അറിയിക്കുന്നു.
അത് സംഭവിച്ചത് വളരെ ദൗർഭാഗ്യകരമാണെന്നും എന്നാൽ ആ പ്രത്യേക പ്രദേശം പരിധിയില്ലാത്തതാണെന്നും അവിടെ കാണാതായ ആളുകൾ ഒരിക്കലും തിരികെ വന്നിട്ടില്ലെന്നും ആ മനുഷ്യൻ മറുപടി നൽകുന്നു.
ആദ്യം ഭയം തോന്നിയ അയാൾ അവരെ അവിടെ വിട്ടിട്ട് പോകാൻ പറഞ്ഞു.
എന്നിരുന്നാലും, മകളുടെ അഭ്യർത്ഥനപ്രകാരം അദ്ദേഹം അവരെ തിരികെ സ്ഥലത്തേക്ക് കൊണ്ടുപോകുന്നു, കുറച്ച് സുഹൃത്തുക്കൾ പോലീസിൽ നിന്ന് സഹായം തേടി നഗരത്തിലേക്ക് പോയി.
ആ മനുഷ്യൻ സംഭവം നടന്ന സ്ഥലത്ത് എത്തുമ്പോൾ, ഗുഹയുടെ കഥ വിവരിക്കുകയും അവരുടെ സുഹൃത്ത് മരിച്ചിരിക്കാമെന്നും അവർ സ്വന്തം നാട്ടിലേക്ക് മടങ്ങുന്നതാണ് നല്ലതെന്നും പറയുന്നു.
എന്നാൽ സുഹൃത്തുക്കൾ പിന്മാറിയില്ല, തുടർന്ന് അവിടെ ശക്തമായ മഴയും തുടങ്ങുന്നു.
സുഹൃത്തുക്കൾ പോലീസ് സ്റ്റേഷനിലെത്തി സംഭവത്തെക്കുറിച്ച് പോലീസ് ഉദ്യോഗസ്ഥരെ അറിയിക്കുന്നു, അവർ അത് കേട്ട് ഞെട്ടി.
സുഭാഷിനെ കൊലപ്പെടുത്താൻ സംഘം ഗുണയുടെ അടുത്തേക്ക് കൊണ്ടുപോയെന്നും സംഘത്തെ കസ്റ്റഡിയിലെടുക്കുകയും അതിൽ അവസാനമായി വീണത് അന്നത്തെ കേന്ദ്രമന്ത്രിയുടെ ബന്ധുവാണെന്നും ആരും ഉണ്ടായിരുന്നില്ലെന്നും മറ്റ് പോലീസ് ഉദ്യോഗസ്ഥർ പറഞ്ഞുവെന്ന് ഇൻസ്പെക്ടർ പറയുന്നു.
അവനെ രക്ഷിക്കാൻ ശ്രമിച്ചു.
ഇയാളെ അവിടെ ഉപേക്ഷിച്ച് പോകാൻ ഉദ്യോഗസ്ഥൻ നിർദ്ദേശിച്ചെങ്കിലും സുഹൃത്തുക്കൾ അവനോടൊപ്പം പോകാൻ ഉറച്ചു.
എന്താണ് സംഭവിച്ചതെന്ന് പരിശോധിക്കാൻ ഇൻസ്‌പെക്ടർ മറ്റൊരു ഉദ്യോഗസ്ഥനെ അയയ്‌ക്കുന്നു.
ആഴത്തിലുള്ള ദ്വാരത്തിനുള്ളിൽ സുഭാഷ് നിലവിളിക്കുന്നത് അവർ കേൾക്കുന്നു.
താമസിയാതെ പോലീസ് ദ്വാരത്തിൽ ഒരു കയർ ഇറക്കി സുബാഷിനെ സഹായിക്കാൻ തീരുമാനിക്കുന്നു.
ഒരു കയർ പിടിക്കാനോ കെട്ടിയിടാനോ പോലീസിനോട് ഇറങ്ങി അവനെ തിരിച്ചെടുക്കാനോ പോലീസിനോട് പറയാനോ ഉള്ള അവസ്ഥയിലല്ലാത്തതിനാൽ ഇത് വിജയിക്കില്ലെന്ന് സുഹൃത്തുക്കൾ മനസ്സിലാക്കുന്നു.
രക്ഷപ്പെടുത്തുന്നതിനിടെ കുട്ടൻ സുബാഷിന്മേൽ കയർ കെട്ടാൻ പോകുമ്പോൾ, സുബാഷ് കുട്ടനെ ശ്വാസം മുട്ടിക്കുന്നു (ആഘാതം കാരണം) അത് അവരെ താഴെ വീഴാൻ ഇടയാക്കുന്നു, കയർ പിടിച്ച പോലീസ് തെറിച്ചുവീഴുന്നു, അവരെ പിടിക്കാൻ കഴിഞ്ഞില്ല.
ബാക്കിയുള്ള സുഹൃത്തുക്കൾ കയറിൽ ചെന്ന് അവരെ സഹായിക്കുകയും രണ്ടുപേരെയും വിജയകരമായി വീണ്ടെടുക്കുകയും ചെയ്യുന്നു.
അവരെല്ലാം അടുത്തുള്ള ആശുപത്രിയിൽ പോയി ചില മുറിവുകൾ ഭേദമാക്കുന്നു.
തുടർന്ന് സുഹൃത്തുക്കളെല്ലാം കേരളത്തിലേക്ക് മടങ്ങി, ഈ സംഭവം മറ്റുള്ളവരോട് പറയേണ്ടതില്ലെന്നും പകരം സുഭാഷ് വെള്ളച്ചാട്ടത്തിൽ നിന്ന് വീണുവെന്ന് പറയണമെന്നും തീരുമാനിച്ചു.
സംഭവത്തിൽ തകർന്ന സുഭാഷ് കണ്ണടച്ച് ഉറങ്ങാൻ ഭയപ്പെടുന്നു.
കുട്ടനെ യാത്രയ്ക്ക് കൊണ്ടുപോയതിനും പരിക്കേൽപ്പിച്ചതിനും (യഥാർത്ഥത്തിൽ എന്താണ് സംഭവിച്ചതെന്ന് അറിയില്ല) സുബാഷിൻ്റെ അമ്മ വെറുക്കുന്നു.
കുട്ടൻ സുബാഷിനെ രക്ഷിച്ചുവെന്ന വാർത്ത തമിഴ്‌നാട്ടിൽ പോയ ഒരാളിൽ നിന്ന് പുറത്തുവരുന്നു, പിന്നീടി കുട്ടന് ഒരു മെഡൽ ലഭിക്കുന്നതോടെയാണ് ഈ ചിത്രം അവസാനിക്കുന്നത്.
സിനിമ അവസാനിക്കുമ്പോൾ യഥാർത്ഥ മഞ്ഞുമ്മേൽ ആൺകുട്ടികളുടെ ഫോട്ടോകളും കാണിക്കുന്നുണ്ട്.
മടത്തറ
കേരളത്തിലെ രണ്ട് പ്രധാന ജില്ലകളായ തിരുവനന്തപുരം കൊല്ലം പ്രദേശത്തിൻ്റെ കിഴക്കൻ മലയോര മേഖലയിൽ പെരിങ്ങമ്മല (തിരു:) ചിതറ (കൊല്ലം) പഞ്ചായത്തുകളിലായി കിടക്കുന്ന ഒരു കാർഷിക പ്രദേശമാണ് മടത്തറ .
സംസ്ഥാനപാത ര‍ണ്ടിൽ സംസ്ഥാന പാത അറുപത്തിനാല് വന്നു ചേരുന്ന ഈ പ്രദേശം തിരുവനന്തപുരത്തിനു 45 കിലോ മീറ്ററും കൊല്ലത്തിനു 60 കിലോ മീറ്ററും തെന്മലയ്ക്ക് 23 കിലോ മീറ്ററിനും ഇടയിലാണ്.
ഈ മേഖലയിലെ ഒരു പ്രധാന വാണിജ്യ കേന്ദ്രം കൂടിയാണ് ഇവിടം.
പലചരക്ക് സാധനങ്ങളും മറ്റ് നിത്യോപയോഗ സാധനങ്ങളും മൊത്തമായും ചില്ലറയായും സുലഭമായി ലഭിക്കുന്നു എന്നുള്ളതു പരിസര പ്രദേശങ്ങളെ സംബന്ധിച്ച് ഏറെ അശ്വാസകരമാണ്.
അതുപോലെ ത്തന്നെ ഒരു ടൂറിസ്റ്റ് കേന്ദ്രം കൂടിയാണ് ഇവിടം, കല്ലടയാറിന്റെ ഉത്ഭവം പൊന്മുടിയുടെ താഴ്‌വാരമായ   മടത്തറ മലനിരകളിൽ നിന്നുമാണ് .
മറ്റ് വിവിധ പ്രദേശങ്ങളിലേക്ക് പോകുന്നതിനുള്ള ഒരു ബസ്സ് ബേ ആണിത്.
അതായത് തിരുവനന്തപുരത്തേക്കും കൊല്ലത്തേക്കും ചെങ്കോട്ടയ്ക്കും പൊകൂന്നതിനുള്ള വാഹനം എപ്പോഴും ലഭ്യമാണ്.
ഇവിടുത്തെ ആളുകൾ പ്രധാനമായും അശ്രയിക്കുന്നത് കൃഷിയെയാണ്.
ചിതറ പഞ്ചായത്തും മടത്തറ വാർഡും രൂപീകരിച്ച ശേഷം കോൺഗ്രസ് പാർട്ടി മാത്രം ഭരണത്തിൽ ഇരുന്ന മടത്തറ വാർഡ് 2020 ഡിസംബർ മാസം എട്ടാം തീയതിയിൽ നടന്ന ത്രിതല പഞ്ചായത്ത് തിരഞ്ഞെടുപ്പിൽ കമ്മ്യൂണിസ്റ്റു പാർട്ടി വിജയിക്കുകയും ചരിത്ര നേട്ടം കൈവരിക്കുകയും ചെയ്തു.
പെരിങ്ങമ്മല പഞ്ചായത്ത് മടത്തറ ടൗണ് വാർഡ് 2020 ഡിസംബർ മാസം എട്ടാം തീയതിയിൽ നടന്ന ത്രിതല പഞ്ചായത്ത് തിരഞ്ഞെടുപ്പിൽ ഇടതുപക്ഷത്തിന്റെ വർഷങ്ങൾ നീണ്ട ഭരണത്തിന് അറുതി വരുത്തി കോൺഗ്രസ് പാർട്ടി വിജയിക്കുകയും ചരിത്ര നേട്ടം കൈവരിക്കുകയും ചെയ്തു.
മടത്തറയുടെ തദ്ദേശ ഭരണ സംവിധാനങ്ങൾ ജില്ല പഞ്ചായത്ത് വാറ്ഡ് കൊല്ലം ചിതറ മടത്തറ, കാരറ തിരുവനന്തപുരം , പെരിങ്ങമ്മല മടത്തറ മടത്തറയിലെ പ്രാദേശിക മേഖലകൾ മടത്തറ (ചിതറ) കാരറ മടത്തറ (പെരിങ്ങമ്മല മുല്ലശ്ശേരി, മടത്തറ ഠൗൺ, മേച്ചേരി, പരുത്തിയിൽ, തുമ്പമന്തൊടി ഒഴുകുപാറ, മഹാദേവർ കുന്ന് തോഴിയിൽ,കാരറ, കല്ലടക്കരിക്കകം വൺജിയോട്, തോട്ടം, മേലേമുക്ക് പുന്നമൻ വയൽ, പഞായത്ത് കിനറ്, ബ്ലോക്ക്, കിളിത്തട്ട്, ഒഴുകുപാറ,മഹാദേവർ കുന്ന് വിദ്യാലയങ്ങൾ ഗവണ്മെന്റ് കാണി :ഹൈ സ്കൂൾ, മടത്തറ എസ് എൻ എച് എസ് എസ്,ചിതറ  (പരുത്തിയിൽ ), മടത്തറ പുഷ്പഗിരി മോഡൽ സ്കൂൾ ഹിന്ദുസ്ഥാൻ എഞ്ചിനീയറിംഗ് കോളേജ്, അരിപ്പ ഫോറെസ്റ്റ് ട്രെയിനിംഗ് കോളേജ്, അരിപ്പ ട്രാവൻകൂർ ആർട്സ് ആൻഡ് സയൻസ് കോളേജ് മടത്തറ.
സ്ഥാപനങ്ങൾ ഫോറെസ്റ്റ് ഹെഡ് കൊർട്ടെർസ് ഗവ.
സിദ്ധ ആശുപത്രി ഗവ.
പ്രാഥമികാരോഗ്യ കേന്ദ്രം ബിവറേജസ് കോർപറേഷൻ പ്രധാന ആരാധനാലയങ്ങൾ ശ്രീ അയിരവില്ലി ഭുവനേശ്വരി ക്ഷേത്രം ടൌൺ ജുമാ മസ്ജിദ് മലങ്കര കാതോലിക പള്ളി
ഭൂപടത്തിൽ മടത്തറയുടെ സ്ഠാനം --mav 13:19, 11 ഓഗസ്റ്റ് 2009 (UTC)
മുട്ടാണിശ്ശേരിൽ എം. കോയാക്കുട്ടി ഇംഗ്ലീഷ് വിലാസം https://ml.wikipedia.org/wiki/Muttanisseril_M.
_Koyakkutty
കേരളത്തിലെ ഒരു ഇസ്ലാമിക പണ്ഡിതനും എഴുത്തുകാരനുമാണ്‌ മുട്ടാണിശ്ശേരിൽ എം. കോയാക്കുട്ടി (14 ഓഗസ്റ്റ് 1926 - 27 മേയ് 2013).
ഖുർആൻ ശാസ്ത്ര ഗവേഷണത്തിലൂടെയും പ്രഭാഷണങ്ങളിലൂടെയും ഗ്രന്ഥരചനകളിലൂടെയും മഹത്തായ സംഭാവനകൾ നല്കിയിട്ടുണ്ട്.
ഭൗതികശാസ്ത്രത്തിൽ ബിരുദം നേടിയ ഇദ്ദേഹത്തിന് ഇസ്ലാമിക വിഷയങ്ങളിലും പാണ്ഡിത്യമുണ്ട്.1967ൽ കേരള സാഹിത്യ അക്കാദമിയുടെ മികച്ച തർജമക്കുള്ള അവാർഡ് കരസ്ഥമാക്കിയ ഇദ്ദേഹം വാർദ്ധക്യത്തിലും കർമ്മനിരതനായിരുന്നു 2013 മെയ് 27 ന് അന്തരിച്ചു‌ .
ആലപ്പുഴ ജില്ലയിലെ കായംകുളത്ത് 1926 ആഗസ്റ്റ് 14 ന്‌ എം. മുഹമ്മദ് കുഞ്ഞിന്റേയും ഔകാദർ ഉമ്മയുടെയും മകനായി ജനനം .
എരുവകിഴക്ക് മുഹമ്മദൻ എൽ. പി. സ്‌കൂൾ, കായംകുളം എന്നിവിടങ്ങളിൽ പ്രാഥമിക വിദ്യാഭ്യാസം.
ഇഞ്ചക്കൽ അബ്ദുൽ ഖാദർ മുൻഷി, ഓച്ചിറ അസ്സനാർ കുഞ്ഞ് മൗലവി, ഉമർ കുട്ടി മൗലവി , കരുനാഗപ്പള്ളി യൂനുസ് മൗലവി എന്നിവർ ഗുരുനാഥന്മാരാണ്.
1945 ൽ തിരുവനന്തപുരം യൂണിവേഴ്‌സിറ്റി കോളേജിൽ നിന്ന് ഇന്റർമീഡിയറ്റ് പാസായശേഷം കൊല്ലം എസ്.എൻ കോളേജിൽ പഠിച്ച് ഫിസിക്‌സിൽ ബിരുദം നേടി.
തിരുവനന്തപുരം യൂനിവേഴ്സിറ്റി കോളേജ്, കൊല്ലം എസ്.എൻ കോളേജ് എന്നിവിടങ്ങളിൽ പഠനം.1951 മുതൽ 1967 വരെ കായംകുളത്ത് പുകയില സ്റ്റേഷനറി വ്യാപാരത്തിൽ ഏർപ്പെട്ടു.
ശേഷം മതപഠനത്തിലേക്ക് തിരിഞ്ഞു.
ബഹുഭാഷാപണ്ഡിതനുമായ ഇദ്ദേഹം 'ഒമാൻ ഒബ്‌സർവറി'ൽ കോളമിസ്റ്റായി മൂന്നുവർഷം പ്രവർത്തിച്ചു.
ഇംഗ്ലീഷ് സാഹിത്യത്തിലും പ്രാവീണ്യമുണ്ട്.
അഞ്ച് വർഷം കർണാടക സംഗീതവും അഭ്യസിച്ചു.
ഇരുപത്തഞ്ചോളം ഗ്രന്ഥങ്ങൾ എഴുതിയിട്ടുണ്ട്.
ഹരിപ്പാട് സ്വകാര്യ ആശുപത്രിയിൽ വെച്ച് 2013 മെയ് 27 ന് അന്തരിച്ചു.
ഖുർആനിലെ ഗണിതശാസ്ത്ര വിസ്മയങ്ങൾ അനാവരണം ചെയ്യുന്ന ഗവേഷണ പഠനം നടത്തി.
19 എന്ന അക്കവും വിശുദ്ധ ഖുർആന്റെ അക്ഷരങ്ങളുടെ എണ്ണവും തമ്മിലുള്ള ബന്ധം ഗവേഷണ പഠന വിധേയമാക്കിയ ചാലഞ്ച് എന്ന ഇംഗ്ലീഷ് ഗ്രന്ഥം 1997ൽ പ്രസിദ്ധീകരിച്ചു.
അമേരിക്കയിൽ പഠന വിധേയമായ ഈ പുസ്തകത്തിന്റെ അടിസ്ഥാനത്തിലാണ് 2004ൽ അദ്ദേഹത്തിന് അമേരിക്കയിലേക്ക് ക്ഷണം ലഭിച്ചത്.
ഈ വിഷയത്തിലുള്ള മലയാളം കൃതിയാണ്'ശാസ്ത്രവേദ സംഗമം ഖുർആനിൽ'.
റഹ്മാൻ മുന്നൂരുമായി പ്രബോധനം വാരികയിൽ നീണ്ട സംവാദങ്ങൾ ഈ വിഷയത്തിൽ നടന്നിട്ടുണ്ട്.
ഗ്രന്ഥരചന മുട്ടാണിശ്ശേരിൽ എം. കോയാക്കുട്ടി
ഇബ്നു ഖൽദൂന്റെ മുഖദ്ദിമ എന്ന പ്രസിദ്ധഗ്രന്ഥത്തിന്റെ മലയാള വിവർത്തനം കോയക്കുട്ടി നിർ‌വ്വഹിച്ച് 1984 ൽ മാതൃഭൂമി പ്രസിദ്ധീകരണവിഭാഗവും  2008 ൽ ഡി.സി. ബുക്സും പ്രസിദ്ധീകരിച്ചു.
ഇതാണ്  മൗലവിയുടെ പ്രധാനകൃതി.
1994 ൽ ഇമാം ഗസ്സാലിയുടെ ' മിശ്കാത്തുൽ അൻവാർ ' വിവർത്തനം ചെയ്തു.
ക്രൈസ്തവ വിശ്വാസത്തെ ഖണ്ഡിച്ചു കൊണ്ടെഴുതിയതാണ് യേശു ക്രൂശിക്കപ്പെട്ടുവോ, കല്ല് നീക്കിയതാര് എന്നീ കൃതികൾ.
1955 ൽ വിശുദ്ധ ഖുർആന് മലയാള പരിഭാഷ തയ്യാറാക്കാനുള്ള ശ്രമമാരംഭിച്ചു.
1965 ൽ ടി.പി. കുട്ടിയാമുവിന്റെ സഹകരണത്തോടെ വിശുദ്ധ ഖുർആൻ മലയാള പരിഭാഷ ലേഖാ പബ്ലിക്കേഷൻസ് പ്രസിദ്ധീകരിച്ചു.
മലയാളത്തിൽ പ്രചാരം സിദ്ധിച്ച ആദ്യ സമ്പൂർണ ഖുർആൻ പരിഭാഷയാണിത്.
ചീഫ് എഞ്ചിനീയർ എ.എം. ഉസ്മാനാണ് അവതാരിക എഴുതിയത്.
1996 വരെ ആറ് പതിപ്പുകൾ പുറത്തിറങ്ങി.
ഖുർആൻ പരിഭാഷക്ക് കേരള സാഹിത്യ അക്കാദമിയുടെ 1966 ലെ ഏറ്റവും നല്ല ക്ലാസിക് കൃതിയുടെ പരിഭാഷക്കുള്ള അവാർഡ് ലഭിച്ചു.
1993 ൽ അബുൽ ഹസൻ അലി മൗലവിയുടെ പാരായണ സഹിതം ഖുർആനിന്റെ  സമ്പൂർണമലയാള പരിഭാഷ 41 ഓഡിയോ കാസറ്റുകളിലും MP3 യിലുമായി പുറത്തിറക്കി.
പ്രധാന കൃതികൾ പരിശുദ്ധ ഖുർ‌ആൻ സമ്പൂർണ്ണ മലയാള പരിഭാഷ, (പ്രസാധനം:ഉമ്മഹാത് പബ്ലിക്കേഷൻസ്.) ഇബ്നു ഖൽദൂന്റെ "മുഖദ്ദിമ" എന്ന പ്രസിദ്ധഗ്രന്ഥത്തിന്റെ മലയാള വിവർത്തനം (1984) ഖുർ ആൻ പാരായണ സഹായി - 1995 താഹാ ബുക്‌സ്, എറണാകുളം മിഷ്‌കാത്തുൽ അൻവാർ : ഇമാം ഗസാലി 1965ൽ ലേഖാ പബ്ലിക്കേഷൻസ് Fact or fallacy Science ENSHRINED IN THE GLORIOUS QURAN SCIENCE BEHIND THE MIRACLE THE CHALLEGE CHALLENGE ന്റെ മലയാള വിവർത്തനം ശാസ്ത്രവേദ സംഗമം.
(ഡോ. ബിലാൽ ഫിലിപ്‌സ് തുടങ്ങി യൂറോപ്യൻ നിരൂപകർക്കുള്ള മറുപടി) METHOD IN THE QURAN – 1987 THEORY OF EVOLUTION AND THE QURAN ESSAYS : THOUGHTS ON THE QURAN : EIGHTY ESSAYS Published in the OMAN OBSERVER (2000 – 2003) WASHONGTON SPEECHES : TWENTY LECTURES DELIVERED IN ISLAMIC CANTRE, MARYLAND, U.S.A., READY FOR PUBLICATION, OCTOBER 2003.
ഇസ്‌ലാം ഒരു വിശകലന പഠനം ഖുർആനിലെ ഉപമകൾ ആദ്യത്തെ അഞ്ചു സൂക്തങ്ങൾ (ഒലിവ് പബ്ലിക്കേഷൻസ്, കോഴിക്കോട് -2001) ഖുർആൻ പഠനത്തിന് പുതിയ മാതൃക പ്രകാശങ്ങളുടെ ദിവ്യമാളം യേശു ക്രൂശിക്കപ്പെട്ടുവോ?
അക്കാദമിക രംഗം തറവാട് മുറ്റത്ത്
മികച്ച വാഗ്മിയായ കോയക്കുട്ടി മൗലവി, ഇസ്‌ലാമിന്റെ വികാസം, മതവും യുക്തിവാദവും, മുസ്‌ലിംകളുടെ നേട്ടങ്ങൾ, വിശ്വാസവും മതവും, ഇസ്‌ലാമും ജനാധിപത്യവും തുടങ്ങിയ വിഷയങ്ങളിൽ പ്രൗഢമായ പ്രഭാഷണങ്ങൾ നടത്തിയിട്ടുണ്ട്.
ഇംഗ്ലീഷ് സാഹിത്യത്തിൽ നല്ല പ്രാവിണ്യമുള്ള അദ്ദേഹം അഞ്ച് വർഷം കർണാടക സംഗീതവും അഭ്യസിച്ചിട്ടുണ്ട്.
മഹാത്മാഗാന്ധി സർവ്വകലാശാലയുടെ ചരിത്ര വിഭാഗം ബോർഡ് ഓഫ് സ്റ്റഡീസ് അംഗ(1994)വും, കോഴിക്കോട് സർവ്വകലാശാല ഇസ്‌ലാമിക് ചെയർ വിസിറ്റിങ് പ്രൊഫസർ (1994-95) ആയിരുന്നു.
1986 ൽ തിരുവനന്തപുരത്ത് സ്ഥാപിതമായ സെന്റർ ഫോർ ഇസ്‌ലാമിക് സ്റ്റഡീസ് ചെയർമാനായിട്ടുണ്ട്.
വർക്കലയിലെ മന്നാനിയ കോളേജ്, അൻവാർശേരി അറബിക് കോളേജ് എന്നിവിടങ്ങളിലും അധ്യാപനം നടത്തിയിട്ടുണ്ട്.
ലേഖനങ്ങൾ പ്രകാശവേഗം ത്യാഗാർപ്പണത്തിന്റെ പെരുനാൾ അവാർഡുകൾ 1967ൽ കേരള സാഹിത്യ അക്കാദമിയുടെ മികച്ച തർജമക്കുള്ള അവാർഡ് 2008 ലെ സി.എൻ. അഹ്മദ് മൗലവി അവാർഡ് 2009 ലെ കുട്ട്യാമു സാഹിബ് സ്മാരക അവാർഡ് എം.എം. കൾചറൽ ആൻഡ് സോഷ്യൽ ഫോറം ചാരും‌മൂട് 2008 അവാർഡ്.
പര്യാടനം
അമേരിക്കയിലേതുൾപ്പെടെ ഏതാനും വിദേശ സർവ്വകലാശാലകളിൽ പ്രബന്ധങ്ങൾ അവതരിപ്പിച്ചിട്ടുണ്ട്.
അമേരിക്കക്ക് പുറമെ സൗദി അറേബ്യ , ഒമാൻ , യു.എ.ഇ , കുവൈത്ത് , ബഹറൈൻ എന്നീ രാജ്യങ്ങൾ സന്ദർശിച്ചിട്ടുണ്ട്.
ഭാര്യമാർ: നഫീസബീവി,ആമിന.
ഏഴു മക്കൾ.
മക്കൾ: മുഹമ്മദ് ഹുസൈൻ എഞ്ചിനീയർ, താഹാ ഹുസൈൻ, മഖ്ബൂൽ ഹുസൈൻ, നസീമ, അമീന, തസ്‌നീം, ശാദിയ.
ചിത്രശാല 5 വർഷം കർണ്ണാടക സംഗീതം അഭ്യസിച്ചു.
മുട്ടാണിശ്ശേരിൽ എം. കോയാക്കുട്ടി മുട്ടാണിശ്ശേരിൽ എം. കോയാക്കുട്ടി സദ്റുദ്ദീൻ വാഴക്കാടുമായുള്ള അഭിമുഖം പുറം കണ്ണികൾ Muttanisseril Koyakutty എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ചരിത്രദൗത്യം നിറവേറ്റിയ ജീവിതം--- ഡോ. ബഹാഉദ്ദീൻ മുഹമ്മദ് നദ്‌വി (മനോരമ 31.5.2013) Archived 2013-06-01 at the Wayback Machine .
മുട്ടാണിശ്ശേരിയുടെ ജീവിതം യുവതയ്ക്ക് ഒരു പഠനപ്രബന്ധം- മാതൃഭൂമി ദിനപത്രം 28.05.2013 മുട്ടാണിശ്ശേരിയുടെ ജീവിതം ഭാവിയുടെ പഠന പ്രബന്ധം- ടി.എ അഹമ്മദ് കബീർ സാമ്പ്രദായിക ധാരണകൾക്ക് തിരുത്ത് - സദ്റുദ്ദീൻ വാഴക്കാട് ഇസ്ലാമിൽ മത-രാഷ്ട്രീയ വിഭജനമില്ല-അഭിമുഖം Archived 2021-09-20 at the Wayback Machine .
ഖുർആൻ ഗവേഷണം സർഗസപര്യയാക്കിയ പണ്ഡിതൻ -അശ്റഫ് കടക്കൽ അവലംബം മുഖദ്ദിമയുടെ മലയാള വിവർത്തനം (ഡി.സി ബുക്സ് 2008)
മുട്ടാർ ഈ  ലേഖനം വിക്കിപീഡിയ ശൈലി അനുസരിച്ച് വിക്കിവൽക്കരിക്കേണ്ടതുണ്ട് .
മുട്ടാർ ഗ്രാമത്തിൽ നിന്നുള്ള ഒരു ചിത്രം , ആലപ്പുഴ മുട്ടാർ ഗ്രാമത്തിൽ നിന്നൊരു കാഴ്ച , ആലപ്പുഴ
ആലപ്പുഴ ജില്ലയിലെ കുട്ടനാട് താലൂക്കിൽ വെളിയനാട് ബ്ലോക്കിൽ ഉൾപ്പെട്ട ഗ്രാമപഞ്ചായത്തിലാണ് മുട്ടാർ എന്ന ഗ്രാമം.
ഗ്രാമത്തിന്റെ വിസ്തീർണ്ണം 10.48 ചതുരശ്രകിലോമീറ്ററാണ്.
ഇവിടുത്തെ പ്രധാന കാർഷിക വിള നെല്ലാണ് .
വിദ്യാഭ്യാസസ്ഥാപനങ്ങൾ, കുടുംബക്ഷേമ-ആരോഗ്യ കേന്ദ്രങ്ങൾ, പഞ്ചായത്ത്-വില്ലേജ് ഓഫീസുകൾ, സഹകരണസംഘങ്ങൾ തുടങ്ങിയവ മുട്ടാറിലെ പ്രധാന സർക്കാർ സ്ഥാപനങ്ങളാണ്.
ചെമ്പകശ്ശേരി രാജാവ് പടയോട്ടം നടത്തി വടക്കു ഭാഗത്തേക്ക് നീങ്ങുമ്പോൾ മുത്തുപോലെ തെളിഞ്ഞൊഴുകുന്ന പുഴ കണ്ട് മുത്താർ എന്നു വിളിച്ചത് പിൽക്കാലത്ത് ഈ ഗ്രാമത്തിന്റെ പേരായിമാറിയെന്നു കേൾക്കുന്നു.
കാലക്രമത്തിൽ മുത്താർ മുട്ടാറായിത്തീർന്നു.
മിത്രൻ എന്ന ഗ്രാമാധിപന്റെ പ്രദേശമായിരുന്നതിനാലാവാം മിത്രക്കരി എന്ന് ആ സ്ഥലത്തിന് പേരുണ്ടായത്.
ആരാധനാലയങ്ങൾ സെന്റ്‌ ജോർജ് പള്ളി സെയിന്റ് തോമസ് പള്ളി കൊച്ചുകൊടുങ്ങല്ലൂർ കാവ്‌  ദേവി ക്ഷേത്രം മഹാദേവ ദേവി ക്ഷേത്രം കൂട്ടുമ്മേൽ മഹാഗണപതി ക്ഷേത്രം പാറയിൽ പഞ്ചഭൂതേശ്വരി ക്ഷേത്രം ഇമ്മാക്കുലേറ്റ് കോൺസപ്ഷൻ പള്ളി (കോവേന്ത പള്ളി ) മിത്രക്കരി ദേവി ക്ഷേത്രം വിദ്യാഭ്യാസ സ്ഥാപനങ്ങൾ ഗവൺമെൻറ് യു പി സ്കൂൾ മുട്ടാർ സെൻറ് ജോര്ജ് ഹയർ സെക്കണ്ടറി സ്കൂൾ മുട്ടാർ ഇതും കൂടി കാണുക മുട്ടാർ ഗ്രാമപഞ്ചായത്ത് അവലംബം http://lsgkerala.in/muttarpanchayat/about/ Archived 2016-03-04 at the Wayback Machine .
http://lsgkerala.in/muttarpanchayat/history/ Archived 2016-03-04 at the Wayback Machine .
മുട്ടിയറ കലാപം, 1841
മമ്പുറത്തിന് ഏതാനും കിലോമീറ്റർ അകലെ തിരൂരങ്ങാടിക്ക് തൊട്ടുള്ള മുട്ടിയറയിൽ 1841ൽ നടന്ന ഒരു ബ്രിട്ടീഷ് വിരുദ്ധ കലാപമാണ്‌ മുട്ടിയറ കലാപം.
മുട്ടിയറ പള്ളിയിൽ അഭയം തേടിയ 11 മുസ്ലിങ്ങളെ ബ്രിട്ടീഷ് പട്ടാളം പള്ളിയിൽ കയറി വെടി വെച്ചു കൊന്നത് ഈ കലാപത്തിലാണ്.
ഈ കലാപമാണ്‌ സയ്യിദ് അലവി തങ്ങൾക്ക് പ്രശസ്തമായ സൈഫുൽ ബത്താർ എന്ന കൊളോണിയൽ വിരുദ്ധ കൃതി എഴുതാൻ പ്രേരണയായത്.
ചില സാമൂഹ്യ ദ്രോഹികളെ ഉപയോഗിച്ച് ബ്രിട്ടീഷുകാർ ആസൂത്രിതമായി സൃഷ്‌ടിച്ച കലാപമായിരുന്നു മുട്ടിയറ കലാപം.
ചില ചെറിയ പ്രശ്നങ്ങളെ തുടർന്ന് മുട്ടിയറയിലെത്തിയ ബ്രിട്ടീഷ് പട്ടാളം അവിടെയുണ്ടായിരുന്ന ജനങ്ങൾക്ക്‌ നേരെ മർദ്ദനമഴിച്ചു വിട്ടു.
പ്രകോപിതരായ മുസ്‌ലിംകൾ പട്ടാളത്തിനെതിരെ കയ്യിൽ കിട്ടിയ ആയുധവുമായി രംഗത്തിറങ്ങി.
പട്ടാളക്കാരിൽ ചിലർ മരിച്ചുവീണു.
അതോടെ പള്ളിയിൽ വളഞ്ഞു ആക്രമിച്ച ബ്രിട്ടീഷ് പട്ടാളത്തിന്റെ വെടിവെപ്പിൽ പള്ളിയിൽ ഉണ്ടായിരുന്ന 11 പേർ രക്തസാക്ഷ്യം വരിച്ചു.
കൈതക്കകത്ത് കുഞ്ഞാലൻകുട്ടി സാഹിബും അദ്ദേഹത്തന്റെ സഹോദരൻമാരും പിതൃസഹോദരപുത്രൻമാരുമായിരുന്നു കൊല്ലപ്പെട്ടവർ.
ഇവർ മുട്ടിയറ ശുഹദാക്കളെന്ന പേരിൽ അറിയപ്പെടുന്നു
മുട്ടമാല
മലപ്പുറം , കോഴിക്കോട് , കണ്ണൂർ , കാസർഗോഡ് തുടങ്ങിയ കേരളത്തിന്റെ വടക്കൻ പ്രദേശങ്ങളിൽ കൂടുതൽ പ്രചാരമുള്ള ഒരു ഭക്ഷണവിഭവമാണു മുട്ടമാല .
മുട്ടയും പഞ്ചസാരയും മാത്രമാണു ഇതിലെ ചേരുവകൾ.
മുസ്ലിംകളുടെ ഇടയിൽ പ്രചാരമധികമുള്ള മുട്ടമാല ഒരു റംസാൻ പലഹാരമാണ്.
മുട്ട മാല ഉണ്ടാക്കുവാൻ 20 കോഴിമുട്ടയും അര കിലോ പഞ്ചസാരയും മാത്രമാണു ആവശ്യമുള്ള ചേരുവകൾ.
മുട്ടയുടെ മഞ്ഞ മാത്രം  തിരിച്ചെടുത്തു നന്നായി അടിച്ചു പതം വരുത്തിയ ശേഷം ഒരു മുട്ടത്തോടിൽ ചെരിയ ഒരു ദ്വാരമിട്ടു അതിൽ ഈ മിശ്രിതം നിറയ്ക്കുക.
തിളച്ചുകൊണ്ടിരിക്കുന്ന പഞ്ചസാരപ്പാനിയിൽ മുട്ടമഞ്ഞ നിറച്ച തോട് വട്ടത്തിൽ കറക്കി ഒരിച്ചു വറുത്തു കോരുക.
മുട്ടമ്പ് ഈ ലേഖനം ഒരു അനാഥലേഖനമാണ് .
പണ്ടുകാലത്ത് കേരളത്തിൽ നായാട്ടിനു വേണ്ടി ഉപയോഗിച്ചിരുന്ന ഒരു ആയുധമാണ് മുട്ടമ്പ് .
പേരു സൂചിപ്പിക്കുന്നതു പോലെ ഇതൊരു അമ്പാണ് .
എന്നാൽ സാധാരണ അമ്പുകളിൽ നിന്നും വ്യത്യസ്തമായി ഇതിനു കൂർത്ത മുനയല്ല ഉള്ളത്.
പകരം മുഴയുള്ള ഒരു തടിക്കഷണമായ മുട്ട് ആണ് അഗ്രഭാഗത്ത് പിടിപ്പിച്ചിരിക്കുന്നത്.
അമ്പിന്റെ അഗ്രത്ത് മുഴയുള്ള തടിക്കഷണമായ മുട്ട് പിടിപ്പിച്ചിരിക്കുന്നത് കൊണ്ട് മുട്ടമ്പ് എന്ന പേരു വന്നു.
ഇരകളുടെ രക്തം വാർന്നുപോവാതെ തന്നെ വേട്ടയാടിപ്പിടിക്കുന്നതിനാണ് മുട്ടമ്പ് ഉപയോഗിക്കുന്നത്.
മുട്ടമ്പ് സാധാരണ അമ്പ് എയ്യുന്നതുപോലെ വില്ലിൽ വെച്ച് ജീവികളുടെ മർമ്മസ്ഥാനം നോക്കി എയ്യുന്നു.
മുഴപോലുള്ള ഈ മുട്ട് മർമ്മത്ത് കൊള്ളുന്നതോടെ രക്തം വാർന്നുപോവാതെ ഇര മരിക്കുന്നു അവലംബം ↑ പണ്ടൊരിക്കൽ ,ലേഖനപരമ്പര -- വള്ളിക്കാട് സന്തോഷ്.
മുട്ടാർ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Muttar_Gramapanchayat
ആലപ്പുഴ ജില്ലയിലെ കുട്ടനാട് താലൂക്കിൽ വെളിയനാട് ബ്ളോക്കിൽ ഉൾപ്പെട്ട ഗ്രാമപഞ്ചായത്താണ് 10.48 ചതുരശ്രകിലോമീറ്റർ വിസ്തീർണ്ണമുള്ള മുട്ടാർ ‍ഗ്രാമപഞ്ചായത്ത്.
അതിരുകൾ കിഴക്ക് - മണിമലയാർ പടിഞ്ഞാറ് - രാമങ്കരി പഞ്ചായത്ത് വടക്ക് - വെളിയനാട്, രാമങ്കരി പഞ്ചായത്തുകൾ തെക്ക്‌ - എടത്വ, തലവടി പഞ്ചായത്തുകൾ വാർഡുകൾ മിത്രക്കരി പടിഞ്ഞാറ് മിത്രക്കരി വടക്ക്‌ മിത്രക്കരി ഈസ്റ്റ്‌ എൽ പി എസ് കുമരംചിറ നാലുതോട് മുട്ടാർ വടക്ക്‌ മുട്ടാർ കിഴക്ക്‌ മുട്ടാർ സെൻറർ മുട്ടാർ തെക്ക്‌ ഗോവേന്ത ചൂരക്കുറ്റി മിത്രമഠം ആലപ്പുറത്തുകാട് സ്ഥിതിവിവരക്കണക്കുകൾ ജില്ല ആലപ്പുഴ ബ്ലോക്ക് വെളിയനാട് വിസ്തീര്ണ്ണം 10.48 ചതുരശ്ര കിലോമീറ്റർ ജനസംഖ്യ 10,400 പുരുഷന്മാർ 5134 സ്ത്രീകൾ 5266 ജനസാന്ദ്രത 992 സ്ത്രീ : പുരുഷ അനുപാതം 1026 സാക്ഷരത 98% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/muttarpanchayat Archived 2016-03-12 at the Wayback Machine .
മുട്ടിച്ചിറ ലഹള
ബ്രിട്ടീഷ് ഭരണത്തിൻറെ ആദ്യകാലത്ത് മലബാറിലെ ഏറനാട്ടിൽ ബ്രിട്ടീഷ് പട്ടാളവും മാപ്പിളമാരും തമ്മിൽ നടന്ന സായുധ പോരാട്ടമാണ് മുട്ടിച്ചിറ ലഹള .
ബ്രിട്ടീഷ് സാമ്രാജ്വത്വത്തിനും ജന്മി പ്രഭുക്കൾക്കുമെതിരെ ഒരു നൂറ്റാണ്ട് കാലത്തോളം മലബാറിൽ അരങ്ങേറിയ മാപ്പിള ലഹളകളിലെ  ആദ്യ പോരാട്ടങ്ങളിൽ എണ്ണപ്പെടുന്നതാണ് മുട്ടിച്ചിറ പോരാട്ടം.
മൂന്നിയൂർ യുദ്ധമെന്ന പേരിലും ഇത് വിശേഷിക്കപ്പെടുന്നു.
ഈ കലാപത്തിൽ 11 മാപ്പിളമാരും ഏതാനും  ബ്രിട്ടീഷ് പട്ടാളക്കാരും ജന്മിയും സഹായിയും കൊല്ലപ്പെട്ടു.
സാമൂതിരി നെടിയിരുപ്പ് രാജ്യ ഭാഗവും പിന്നീട് മൈസൂർ, ബ്രിട്ടീഷ് ഇന്ത്യ രാജ്യങ്ങളുടെ അധികാര പരിധിയിൽ വന്നതുമായ ഇന്നത്തെ  മലപ്പുറം ജില്ലയിലെ മൂന്നിയൂർ പഞ്ചായത്തിൽ സ്ഥിതി ചെയ്യുന്ന മണ്ണൂർ, മൂന്നിയൂർ, മിട്ടിയറ എന്നൊക്കെ വിശേഷിപ്പിച്ചിരുന്ന മുട്ടിച്ചിറയിലാണ് ലഹളക്കാസ്പദമായ സംഭവ വികാസങ്ങൾ നടന്നത്.
മലബാറിലെ പ്രശസ്ത ഇസ്‍ലാമിക ആത്മീയ നേതാവായിരുന്ന മമ്പുറം സയ്യിദ് അലവി തങ്ങൾ മുഖേന ഒട്ടേറെ അടിയാളമ്മാർ ഇസ്ലാമിലേക്ക് പരാവർത്തനം ചെയ്തു.
ഇത്തരക്കാർക്കായി ഏറനാട്ടിലെ പലഭാഗങ്ങളിലും  സൈതലവി പള്ളികൾ സ്ഥാപിച്ചു നൽകി.
അത്തരത്തിൽ മാപ്പിളമാർക്ക് ആരാധന നടത്താനായി മുട്ടിച്ചിറയിൽ സൈതലവി നിർമ്മിച്ച  പള്ളിയുമായാണ്  മുട്ടുചിറ വിപ്ലവത്തിൻറെ  നാരുകൾ ബന്ധപ്പെട്ടു കിടക്കുന്നത്
പരാവർത്തനം ചെയ്ത പെട്ട അധഃസ്ഥിതി വിഭാഗങ്ങളിൽ പെട്ടവർ  ഈ പള്ളിയിൽ ആരാധനയ്ക്കായി എത്താറുണ്ടായിരുന്നത് പൊതു വഴിയിലൂടെയായിരുന്നു.
മത പരിവർത്തനപ്പെട്ടെങ്കിലും ഇത്തരക്കാർ  അയിത്താചാരങ്ങൾ പാലിക്കാതെ പൊതുവഴി ഉപയോഗിക്കുന്നതും ബഹുമാനമില്ലാതെ പെരുമാറുന്നതും ഉയർന്ന ശ്രേണിയിൽ  പെട്ടവർക്ക് രുചിച്ചില്ല.
പള്ളിയിലേക്ക് പോകുന്ന  ഇത്തരക്കാരെ ഉപദ്രവിക്കാനും അവരുടെ വസ്ത്രങ്ങളിൽ മുറുക്കി തുപ്പാനും ചിലർ തുനിയുകയും മാപ്പിളമാർ അത് ചോദ്യം ചെയ്യുകയും ചെയ്തതോടെയാണ് ലഹളയുടെ ആരംഭം കുറിക്കുന്നത്.
വിവരങ്ങൾ അറിഞ്ഞ  മമ്പുറം സൈതലവി പ്രശ്നത്തിൽ ഇടപെട്ട് മാപ്പിളമാരോട് ശാന്തത കൈവരിക്കാനാവിശ്യപ്പെട്ടു കുഴപ്പം  ഇല്ലാതാക്കി തീർത്തു.
പ്രശ്നങ്ങൾ  ഇല്ലാതായെങ്കിലും വൈരം ഇല്ലാതായിരുന്നില്ല.